གོང་དུ་བརྗོད་པ་བཞིན་གནའ་རབས་ཀྱི་ཤེས་ཡོན་ནི་ང་ཚོ་བོད་ལ་རིག་གནས་ཆེ་ཆུང་ཞེས་རྣམ་གྲངས་མང་པོ་ཡོད་པ་དེ་དག་ལས་གཙོ་བོ་ནང་དོན་རིག་པ་ཡིན།ང་ལ་མཚོན་ན་ནང་དོན་རིག་པ་ལས་གཞན་ཤེས་ཀྱི་མེད།ནང་དོན་རིག་པ་ཡང་ཡག་པོ་ཞིག་ཤེས་ཀྱི་མེད།ལྟོས་ས་ལྟོས་འཇོག་གིས་ཕྲན་བུ་ཤེས་པ་ནི་ནང་དོན་རིག་པ་ཡིན།གཅིག་བྱས་ན་ངོས་ཀྱི་བསམ་བློ་ཕྱོགས་སུ་ལྷུང་བ་ཡིན་སྲིད།ང་རང་གི་ཉམས་མྱོང་ནས་བཤད་ན།རང་ཉིད་ལ་དཀའ་ངལ་ཅི་ཙམ་འཕྲད་ཀྱང་སེམས་པ་མ་སྐྱིད་པ་དང༌།ཞུམ་པའི་བློ་མི་སྐྱེ་བ་དེ་ནི་གཙོ་བོ་སངས་རྒྱས་ཆོས་ཀྱི་བསླབ་བྱ་ལ་བརྟེན་ནས་བྱུང་བ་ཡིན།ད་ཕན་ཕན་ཐོགས་ཧ་ཅང་ཆེན་པོ་བྱུང༌།